Ingliż ta’ 66 sena ġarrab ġrieħi serji  f’saqajh wara li ħabat rasu mal-pont ta’ Bay Street meta qam bilwieqfa fil-ħin li double decker li kien fuqha kienet għaddejja minn taħt il-pont. L-inċident seħħ għall-ħabta tat-3.00 p.m. tvm.com.mt jinsab informat li r-raġel ġarrab ġrieħi serji f’saqajh hekk kif mad-daqqa f’rasu mar lura u spiċċa stendut mal-art bil-vettura tibqa’ għaddejja minn taħt il-pont. Fuq il-post issejħet ambulanza fejn beda jingħata l-kura fuq id-double decker. Aktar tard huwa ttieħed l-Isptar Mater Dei għal aktar kura wara li ħaddiema tal-Protezzjoni Ċivili niżżlu minn fuq id-double decker permezz ta’ lifter.